**FKF Nonprofit Zrt. munkásszállói**

A Fővárosi Közterület-fenntartó Zártkörűen Működő Nonprofit Részvénytársaság három, tulajdonában lévő munkásszállót üzemeltet:

* Károlyi úti munkásszálló (1151 Budapest, Károlyi Sándor út 119-121.)
* Felhő utcai munkásszálló (1125 Budapest, Felhő utca 6/a.)
* Testvérhegyi úti munkásszálló (1037 Budapest, Testvérhegyi út 10/a.)

**Térítési díjak:**

A FKF Nonprofit Zrt. munkavállalói havi térítési díj ellenében vehetik igénybe a munkásszállót. A Kollektív Szerződés VIII. fejezet 2. pontjában rögzítettek a díjtételek, és a munkásszálló igénybevételére vonatkozó feltételek.

|  |  |  |  |
| --- | --- | --- | --- |
| FKF Nonprofit Zrt. munkavállalók Munkásszálláson elhelyezésénektérítési díjai | Férőhely(fő) | Térítési díj Ft/hóegy vagy többgyermekes családfenntartó | Térítési díj Ft/hónem családfenntartó |
| 1151 Budapest, Károlyi Sándor út 119-121. | 134 | 1 900 Ft  | 3 600 Ft  |
| 1125 Budapest, Felhő utca 6/A | 37 | 1 900 Ft  | 3 600 Ft  |
| 1037 Budapest, Testvérhegyi út 10/a. | 32 | 1 000 Ft  | 1 800 Ft  |

A családfenntartókkal azonos térítési díjat fizet az a munkavállaló, akinek havi munkabére nem haladja meg a jogszabály által meghatározott munkabér legkisebb összegét (minimálbér).

A térítési díjat a munkásszálláson töltött naptári napok arányában kell megállapítani.

A munkásszálló igénybevételére ugyanezen feltételekkel a Budapest Közút Zrt. munkavállalói jogosultak, melyet a Fővárosi Közgyűlés - 363/2011.(03.23.) Közgyűlési határozatában - rögzített a Szétválási Okiratban.

A Károlyi Sándor úton található munkásszállóban lévő apartmanokat a Hulladékhasznosító Mű külsős karbantartói a Számviteli Osztály által meghatározott térítési díjon vehetik igénybe, mely jelenleg 3.810,- Ft/ nap.